Sinu töö on luua eestikeelsetele uudistele lühikesed pealkirjad. Kirjuta ainult pealkiri eesti keeles.
## Tekst:

Neljapäeval tunnustas Eesti tennise liit pidulikul auhinnagalal aasta parimaid. Parimaks naistennisistiks tunnistati Anett Kontaveit ja parimaks meestennisistiks Mark Lajal.
Aasta noortennisistid auhinna pälvisid Kiira Paškov (U-12), Andreas Kuum (U-12), Marie Johanna Lapimaa (U-14), Edwin Averjanov (U-14), Laura Rahnel (U-16), Sten Hiiesalu (U-16), Elisabeth Iila (U-18) ja Oliver Ojakäär (U-18), vahendab Tennisnet.ee.

Aasta nais-seenior on Helina Lill ja mees-seenior Sulev Alajõe, aasta rannatennisistideks tunnistati Grete Helena Roose ja Renate Marilin Hinno ning aasta ratastoolitennisistiks Jaano Kraav.

Aasta tennisekool on MK Tennisekool ja aasta lastetreener Märt Kivirähk Tallink Tennisekoolist. Klubidest tunnistati parimaks Tallink Tenniseklubi. Aasta treeneri tiitli pälvis Martin Karis.

Aasta taristu arenduse auhinna sai Hiiumaa spordikeskus, regionaalse tennise arendaja tiitel läks Võru tenniseklubidele VSOP ja Tuleviku Tähed. Aasta tennise ajakirjanik on Gunnar Leheste Delfist.

Turniiridest tunnistati parimateks harrastustennise turniiridest Golden Club GP by Beefeater ja profiturniiridest Tallinna WTA turniiri, mis ühtlasi hinnati ka aasta tenniseteoks.

WTA turniiriga oli seotud ka aasta tennisehetk, milleks valiti turniiri poolfinaal Anett Kontaveidi ja Kaia Kanepi vahel.
## Pealkiri:

user
Tenniseliit valis aasta parimateks Kontaveidi ja Lajali
assistant